rlitschk/wikidir huggingface dataset:
A Katastralgmoa (dt.: Kastralgemeinde) is in Östareich und aa in Sidtiroi a Vawoitungseihheit innahoib vo ana Gmoa, de wo im Grundbuach ois getrennte Eihheitn gfiaht werd. Den Begriff gibt's seit da Grindung vo de Grundbiacha in Östareich im Joar 1770. In vui Katastralgmoana, wo heit no eingne Orte san, gibt's eingne Ortsvoasteha. Am 1. Jenna 2004 hod's in Östareich 7853 Katastralgmoana gem. De Bezeichnung Katastralgmoa oda am entsprechndn Begriff in da jewejing Landessproch werd aa heit in de Nochfoigestootn vo Östareich-Ungarn gresstnteis fia soiche Eihheitn aus'm Grenzkataster vawendt. In de foingdn Lända wead da Begriff a heit no vawendt: in Italien (Siidtiroi, Treant (Provinz), Triest, Görz und 15 Gmoana vo da Provinz Udine, de bis 1923 unta Görza Vawoitung woan): comune censuario oda comune catastale in Krowozien: katastarska općina Östareich in da Slowakei: katastrálne územia (Katastralgebiete) in Slowenien: katastralna občina in da Tschechei: katastrální území (Katastralgebiete) Des Woat kimmt vo Katasta. Wia da Katasta sejbst, stamma de Katastralgmoana aus da Zeit vom Koasa Franz I. zan Beginn vom 19. Joarhundad. In Deitschland entspricht de Ortschoft (im rechtlichn Sinn) bzw. de Gemarkung (im grundbuachrechtlichn Sinn) da Katastralgmoa. Aitrog iwer Katastralgmoa im Estareich-Lexikon vo aeiou Peter Stix: Grundsticksgrenzn und Kataster Datenquellen: Statistik
Haföd (aumtlich: Hainfeld) is a Stod in Niedaöstareich. Haföd liegt im Göösndoi, an Nebenfluss vo da Traasn im Mostviadl. Katastralgmoana san Haföd, Göösn, Ob da Kirchn, Laundsdoi, Gegend Egg, Voibeag, Kasbeag, Heigrobn und da Saugrobn. Commons: Hainfeld – Sammlung vo Buidl, Videos und Audiodateien Stadtgemeinde Hainfeld Gmoadatn vo Haföd bei da Statistik Austria
Grassau is a Moakt im Regierungsbezirk obaboarischn Landkroas Traunstoa. Grassau liegt in da Region Südostobabayern im Cheamgau im Achental südlich vom Cheamsee. De naxste Autobahn is de A8 - Minga-Soizburg. Da naxste Bahnhof is in Übasee. Gemeindeteile san de Ortschaftn Grassau, Miatnkam und Rottau sowia Oach, Au, Brandstätt, Eiöd, Fahrnpoint, Grafing, Guxhausn, Hindling, Klaus, Kucheln, Mauthäusl, Nachmui, Nußbaam, Obamoosbach, Reifing, Reit, Strehtrumpf, Untamoosbach, Viehhausn und Weiha. Es existiern de folgenden Gemarkungen: Grassau, Rottau Der seit mindestens 1259 boarische Ort hod zum Rentamt Burghausen und zum Landgricht Marquartstoa vom Kurfürstentum Bayern ghert. Im Zuge vo de Verwoitungsreformen in Bayern is mit'em Gmeindeedikt vo 1818 de heitige Gmeinde entstandn. 1965 is Grassau Markt worn, 1972 is Rottau eigmeindet worn. Auf dem Gebiet vo da Gmeinde san 1970 4803, 1987 dann 5383, 2000 6177 und im Joar 2014 6661 Einwohna zejt worn. De Gmeindesteiaeinnahmen warn im Jahr 1999 umgrechnet 3389 T€, davo warn de Gwerbesteuereinnahmen (netto) umgerechnet 854 T€. Blasoniarung: In Suiba a blaua Pantherkopf (aus de Wappen vo de Grafen von Spanheim) schwebend üba a greana Au, aus der zwoa greane Grashalm emporwochsn. Pfarrkira Mariä Himmelfahrt aus'm 15. Johundat Museum Klaushäusl - Brunnhaus vo da Soleleitung Reichenhall - Rosenheim Bayerisches Moor- und
Inzell (Gred Inzei) is a Gmoa und a anerkannter Luftkurort im sidlichn Landkroas Traunstoa in Obabayern. Er is bekannt duach des Bundesleistungszentrum fia Eisschnelllauf, des u. a. Treiningsstättn vom Erhard Keller und vo da Anni Friesinger gwen is. Nach da Grindung vom Klosta St. Zeno bei Reichahall hot da Erzbischof Conrad vo Soizburg am 20. September 1177 „dem hl. Zeno und seinen Klosterbrüdern das Gut und an Woid Inzella. Schon 1195, nochm Bau vo da Kira St. Michael, wead Inzell durch de Abtrennung vo Vachadorf sejbständige Pfarrei und Hofmark. Da Sitz vo da Hofmark, des Schloss Inzell is da Säkularisation zum Opfer gfoin und 1811 abbrocha worn. Inzell is 1818 a sejbständige politische Gmoa worn. 1959–60 is am Fruinsee a Eislauf- und Eisschnelllaufplatz erbaut worn. 1965 is ois zwoate Kunsteisbahn in Deitschland des heitige Eisstadion Inzell errichtet worn. Aufm Gebiet vo da Gmoa san 1970 3007, 1987 3736, 2000 4179, 2007 4354, 2014 4573 und im Joar 2015 4622 Eihwohna zejt worn. Buagamoasta is da Hans Egger De Gmoasteiaeinahmen warn im Jahr 1999 umgrechnet 2.107 T€, davo warn de Gewerbesteiaeinahmen (netto) umgrechnet 275 T€. Es hot 1998 nach da amtlichen Statistik im produzierenden Gewerbe 301 und im Bereich Handel und
Da Alfred Komarek (* 5. Oktoba 1945 in Bod Aussee; † 27. Jänner 2024 in Wean) wor a östareichischa Schriftstella. Ois freia Autor hod a in Wean, Bod Aussee und Niedaöstareich glebt. Schau währnd seim Studium hod ea, weil a zweng Göid ghobt hob, zum Schreim augfaunga, und zwoa hod ea fia Zeidunga Glossn und Reportaschn gschrim, späda daun a Texte fias Radio. Ea hod dabei imma vastaundn, dass a seine Texte ans Niwoo vum Publikum aupasst. 1998 is s'easchte Biache vu da Polt-Reihe aussakemma. Fia de insgesaumt via Krimibiache is ea im deitschsprochign Raum bekaunnt woan, weil as gschofft wod, de Laundschoft und d'Lebnsweis vum neadlichn Weinviatl gscheid authentisch ummizbringa und intaressante Gschichtn drumherum gfundn hod. De meistn Eazählungen haum Voabüida in da Wiaklichkeit, oba da Komarek hod oissig a wengl vaändat und anonymisiat, so aa de wichtigstn Oatschoftn, de in de Biacha voakemman. Seit 2004 schreibt ea an de Käfer-Romane. De via Polt-Biache und de easchtn zwoa Käfer-Romane san vum ORF und ARTE vafüimt woan. Fia d'ORF-Reihe Universum hod da Komarek aa scho Drehbiachi unn Kindabiacha hot ea aa scho zwoa gschrim. Polt-Romane Polt muss weinen (1998) Blumen für Polt (2000) Himmel, Polt und Hölle (2001) Polterabend (2003)
Keaberg (amtli: Kienberg) is a Gmoa im obaboarischn Landkroas Traunstoa und Mitglied vo da Vawoitungsgmoaschoft Obing. Da doppelte Pferdekopf war des Zeichn vo de Ritter von Hertzheim. De drei Berg mit dem Blattl warn des Zeichen vo Johann am Keaberger im 14. Jahrhundert. Keaberg wead easchtmois in da "Breves Notitiae" vo 798 erwaähnt. Keanberg: Woppmgschicht vom Haus der Bayerischen Geschichte
Unta Oimotrieb vasteht ma im Oipnraum in Vorgang, bei dems Weideviech vo da Oim ins Toi triemm werd. Im Rahma vo da Oimwirtschaft werds Viech nemli im Summa auf de hoch glengna Weidn triemm, im Winta derfn de Herdn dafia im warma Stoi im Toi druntn steh. Da Zeitpunkt vum Oimotrieb richt se noch da Wittarung. Wann im Herbscht auf da Heh koa Gros mehr wachst, oda a gscheide Kejtn daherkimmt, dann iss so weit. Wann da Summa guad war und es weda bei de Menschn no bei de Viecha zu schlimme Unfäll kemma is, wern de Viecha traditionej mit aufwendige Gsteck aus bunte Bleame oda Papier gschmickt. Traditioneje Bschtandteile vu dem Kopfschmuck han Oimarausch, Latschn, Suibadistln und seidne Bleame. In manche Regiona wern olle Kia aso "afkranzt", andastwo griagt de Kranzkua, wo an da Spitzn vo da Herdn lafft, an greßtn Kopfputz in da Form vora Krona. Ois Symbol werd oft a Kreiz neigflochtn, oda Spiegal und Gleckal, de de besn Geista vajong soin. Do dro siagt ma schee de haiffige Vabindung zwischn heidnischm und christlichm Brauchdum. Friaa war da Oimotrieb a Olass wo danzt und musiziert worn is - heitzdog is es eha a Touristnattraktion, wo regionale Spezialitätn
Marquartstoa is a Gmoa im obaboarischn Landkreis Traunstoa und Sitz vo da Vawoitungsgmoaschoft Marquartstein. Marquartstoa is a bekannter Fremdenvakeasort und hot Untakunft in Hotels, Gasthöf', Pensionen, Privatzimma, Ferienwohnunga und aa Urlaub auf'm Bauernhof. Marquartstoa liegt im Cheamgau. Zua Gmoa ghern de Ortsteile Piesenhausen, Pettendorf und Niedernfels. Bedeitung hod d kloane Ort in easchta Linie duach seine Schuin. Nem da Grundschui in Marquartstoa, da privatn Franz von Sales-Hoamvolksschui Niedernfels im Schloss Niedernfels und d Achenthal Realschui gibts des Landschuiheim Marquartstoa mitsamt am Internat. De historische Burg stammt aus'm Jahr 1075, erbaut durch an Ritter Marquart II. Da Komponist Richard Strauss hot vo 1890 bis 1908 in Marquartstoa glebt Da Schriftstella William Quindt (1898 bis 1969) is in Marquartstoa gstorm. Da Zentrumspolitika Heinrich Haslinde is am 26. November 1958 in Marquartstoa gstorm. Marquartstoa: Woppmgschicht vom Haus der Bayerischen Geschichte
Der Artikl do gheart zua Artiklsammlung iba'd Grammatik vo da Boarischn Sproch. A Ibasicht iba olle Artikl zum Thema findt ma in Boarische Grammatik. Im Gegnsoz zum Hochdeitsch gibt s im Boarischn koan zwoatn Foi (Genitif). Ole Konstrukzionen de im Hochdeitschn midn Genitif gmocht ghean, san auf Boarisch im dritn Foi, oiso im Dativ. De oanzige Ausnaum is a Sondafoam fum preposizionaln Genitif, dea recht tipisch is fia a uarigs Boarisch, den s owa auf Hochdaisch so goa ned gibt. Daduach kau ma ois Eslsbruka fost oiwai song, das doat wo im Hochdeitschn a Genitif is, auf Boarisch koana ghead. Des güt fia ole boarischn Dialekt, fum Noadboarischn bis zum Diarolarischn und fu Owabaian bis ins Buagnlaund. No mera Faktn dazua san unt baim Bunkt Bewaisfiarung zum findn. Wauns koan Genitif gibt, wia wean daun im Boarischn Besizfahötnisse auzoagt? Gauns oafoach, mid am nochgschdödn besizaunzoagadn Pronom (postposizioniads Possesifpronom). Bei da Reihnfoige untascheid ma, obs um wos Lebedigs odar um a Soch geht: Ma sogt „Dem Huaba sei Oide“, oba „des End vom Liadl“. Ma sogat sei Lebedog ned „Dem Liadl sei End“. De Konstrukzion in da noamaln Raienfoing funkzioniad aso: Waun s Objekt foam Bsiza kimt, daun ged de Konstrukzion
Da Landkroas Minga is mit 340.003 Einwohna (2015) dea noch Einwohnan gresste Landkroas in Bayern. Er liegt in da Mittn vom Regiarungsbeziak Obabayern und umschliaßt im Norden, Ostn und Sidn de kroasfreie Stod Minga. Da Landkroas liegt vor oim in da Mingara Schottaebne, de wo im Sidn vom Hochufa vo da Isar duachschnittn wead. (Eihwohna am 31. Dezemba 2015) Da Landrat vom Lankroas Minga ist seitm 1. Mai 2014 da Christoph Göbel (CSU). Er hod de Amtsinhaberin Johanna Rumschöttel (SPD) obglöst. De Kommunalwoi vom 16. Meaz 2014 hod foigends Eagebnis brocht: CSU (41,5 %), 29 Sitze zzgl. des Landrats SPD (23,5 %), 16 Sitze Greane (16,0 %), 11 Sitze Freie Wähler (11,5 %), 8 Sitze FDP (4,9 %), 4 Sitze ÖDP (2,5 %), 2 Sitz De Kroasbeheadn is s Landrotsamt Minga. Hoamseitn vom Landkroas No mea Infos zum Landkroas Minga Landkroas Minga: Woppmgschicht vom Haus der Bayerischen Geschichte
Da Django Asül (* 19. Aprui 1972 z Degndorf; biagalich: Uğur Bağışlayıcı) is a Kabarett-Kinstla aus Niedabayern. Außadem hod a tiakische Wuazln. 2006 is a aufm Nockherberg ois Fostnprediga aftredn. In da Spoatzeidung kicker hod ea a oagne Kolummne. De Bayerische Stootskanzlei hod eam anno 2004 zum Botschafta vo Niedabayern eanennt. Ea red oft in niedaboarischm Dialekt. 1999: Hämokratie, Zampano (BMG) 2001: Autark, Zampano (BMG) 2002: Autark, Zampano (BMG) DVD 2004: Hardliner, Zampano (BMG) 2009: Fragil, Sony BMG 2011: Fragil, Sony BMG DVD 2013: Paradigma, Sony Oh Abendland! Satirische Notizen. Lichtung-Verlag, Viechtach 1997, ISBN 3-929517-22-1 1996: Kabarett Kaktus 1997: Obernburger Mühlstein, Jury- und Publikumspreis 1997: Paulaner Solo+ 1998: Ravensburger Kupferle 2000: Bayerischer Kabarettpreis in da Spartn Senkrechtstarter 2005: Ybbser Spaßvogel 2007: Kulturnews-Award in da Kategorie Entertainment 2018: Bayerischer Verdienstorden Gut geschmierter Guglhupf, Interview mit Bruno Jonas und Django Asül, Spiegel-Online vom 24. September 2007. Archiviert vom Original [1] am 7. August 2014; abgerufen am 14. Mai 2014. Netzseitn vom Django Asül Literatur von und über Django Asül im Katalog der Deutschen Nationalbibliothek Django Asül in da Internet Movie Database
Da Maurus Lindemayr (geboan 17. November 1723 in Neikiacha bai Laumboch; gschdoam 19. Juli 1783 a doat) woa Benediktina-Pater und Schriftschdöla, dea an Haufn Deataschdikl und Gedichtl in da domolign owaestareichischn Mundoat (mittelbairisch) gschrim hod. Seine Weake san a wichtig Beleg fia de Schbroch fum 18. Joahundat und in Dialekt fu deara Zeid. Ea woa a oana fu de easchdn bai da Faschriftlichung fum Boarischen, bzw. san uns fost koane ödan Beleg iwalifat. Da Pater Maurus Lindemayr is am 17. Nofemba 1723 in Neikiacha bai Laumboch auf d Wöd kema und is auf n Naum Kajetan Benedikt Maximilian Lindemayr dauft woan. Nochdem a ois Bua aufs Jesuitngimnasium in Linz (heit Petrinum) gaunga is, is a im Joa 1747 Mönch im Benediktinaschdift Laumboch woan und hod dabai in Oadnsnaum Maurus augnuma, unta dem a schbeda a seine Weake publiziad hod. Ois Mönch is a zum Teologischdudian auf d Universitet in Soizbuag gschikt woan und is danoch im Joa 1749 Pfoara woan. In de foigendn Joa is a zum Missionian in de domois schdoak protesdantische Wikariat Aichkiachn bai Laumboch gschikt woan und hod doat im Zug fu da Gegnrefoamazion drau goawat, das de Leit wida zruk konweatian zum Katholizismus (mea dazua untn).
Da Johann Balthasar von Antesperg, geboan 1682 in Wiesing (Altenthann) (Deitschland), gschdoam am 31. August 1765 in Wean, wor oana fu de easchdn Schbrochwissnschoftla in Estareich. Ea hod unta aundam fian Priwatuntaricht fum schbedan Kaisa Josef II. "Das Josephinische Erzherzogliche A. B. C. Oder Namenbüchlein" gschrim (1741) und hod a im Hinblik auf de ofane Frog, wöcha Schbrochwariant im habsbuagischn Estareich ois Aumtsschbroch aigfiad wean soid, im Joa 1747 sei "Kayserliche Deutsche Grammatik" aussabrocht, nu foam Johann Christoph Gottsched seim "Grundlegung einer deutschen Sprachkunst" (1748). In Antesperg sei Gramatik hed de süddeitsche und estareichische Ausschbroch berüksichtig, im Gegnsoz zum Reglweak fum Gottsched. Drozdem hod si da Kaisahof in Wean aundas entschidn und in Gottsched sei Grammatik is daun a 1774 ois Richtlinie heagnuma woan fia de Untarichtsschbroch in da neich aigfiadn oigemainen Schuipflicht im habsbuagischn Estareich aigfiad woan. (Soizbuag woa nu bis 1803 unobhengig und is eascht 1805 an de Habsbuaga kema, s Infiatl is nochn Boarischn Eabfoigekriag 1780 s easchde Moi und endgültig daun 1814 zu Estareich kema). Das Josephinische Erzherzogliche A. B. C. Oder Namenbüchlein, 1741 (es gibt a an Nochdruk ausn Joa 1980 fu da Gerda Mraz) Kayserliche Deutsche Grammatik, 1747 Johann Christoph Gottsched Maurus Lindemayr Janez
Da Johann Christoph Gottsched (geboan 2. Feba 1700 in Juditten - heit a Schdoddail fu Königsberg/Kaliningrad; gschdoam 12. Dezemba 1766 in Leipzig) woa a deitscha Schriftschdöla, Dramatiker und Literatuateoretika, dea fü an da Refoam fu da hochdaischn Schbroch und da Literatua goawat hod. Da Gottsched woa oane fu de wichdigstn Peansönlichkaitn in akademische Kraise domois im gaunzn deitschschbrochign Raum. Ea hod si fü mid Theata und a Filosofi bscheftigt und hod wichtige französische Weake fu da Aufklearung ins Deitsche iwasezt. Ea woa a so zimlich da bekauntasde und prominentasde, owa ned umbedint da kompetentesde Literatuakritika und -teoretika fu seina Zeid, so enlich wia heit da Marcel Reich-Ranicki. Bsondane Bedeitung fian boarischn Schbrochraum und do bsondas fia Estareich hod da Gottsched foa oim duach sei Buach "Grundlegung einer deutschen Sprachkunst" (Leipzig 1748) ealaungt, a neiche Gramatik und Oatografi fia de deitsche Schbroch, mid deara de domolig Schriftschbroch refoamian und a faeinheitlichn woit. In seina "deutschen Sprachkunst", hod da Gottsched Johann d Regln fia a neiche einheitliche hochdeitsche Schriftschbroch aufgschdöd. Dabai hod a owa koa Rüksicht auf de untaschiadlichn Variantn in de faschidanen Regionen gnuma, sondan sei Zü woa, de besde und schensde Mundoat ois Basis fia d Schriftschbroch hea zan nema.
Da Janez Žiga Popovič, auf deitsch: aa Johann Siegmund Valentin Popowitsch, geboan am 9. Feba 1705 in Arzlin bai Cilli (Celje, Slowenien), gschdoam am 21. Novemba 1774 in Perchtoldsdorf (Niedaöstareich), woa a Mundoat- und Schbrochfoascha, Botanika, Fisika und Slawist in Wean in da Barockzeid. Da Janez Žiga Popovič woa a wichdiga Schbrochfoascha und fu 1753 bis 1766 oana fu de easchdn Professoan am "Lehrstuhl für Deutsche Sprache und Rhethorik" (grindd 1749) an da Universitet Wean. Ea hod unta aundam in Johann Christoph Gottsched massif augrifn und den sein Foaschlog kritisiad, das ma de deitsche Schbroch auf Basis fu de sächsischn Dialekte faeinheitlichn soid. Da Popovič woit liawa de süddeitschn Dialekte ois Grundlog heanema fia a refoamiate deitsche Schriftschbroch. Ea hod fü fu da domolign Foiksschbroch gsaumit, owa ned neta fu de boarischn Dialekte in Estareich, sondan em a in seina Hoamad, im slowenischschbrochign Tei fu da Habsburgamonachi. Desweng is a heit a intresants Foaschungsgebit sowoi fia Geamanistn ois a fia Slawistn. Die nothwendigsten Anfangsgründe der Teutschen Sprachkunst , 1754 Versuch einer Vereinigung der Mundarten von Teutschland, 1780. Johann Christoph Gottsched Johann Balthasar Antesperg Maurus Lindemayr Ignatz Anton Weiser Museum der Sternwarte Kremsmünster - Popowitschs Buch Untersuchungen vom Meere aeiou Österreich-Lexikon,
Da Ignatz Anton von Weiser (geboan 1. Meaz 1701 in Soizbuag; gschdoam 26. Dezemba 1785 a doat) woa Dramatika und oana fu de wichdigstn Mundoatdichda fum 18. Joahundat, so wia Buagamoasda fu da domois eazbischeflichn Schdod Soizbuag. Ea is a bekaunt, wei a ois Librettist in Woifgaung Amadeus Mozart de Foalog glifat hod fia den sei easchds Aufdrogsweak, nemli Die Schuldigkeit des Ersten Gebots, und woa a peasenlich mid da Familia Mozart, bsondas mim Fota Leopoid Mozart guad Freind. D Soizbuaga Familie Weiser schdaumt uaschbringlich fum Hans Weiser ob, an Wognamoasda fum Isartor in Minga. Den sei Su, da Bartlmä (1636-1704), hod si noch launge Joa auf da Roas in Italien und Augschbuag in da Schdod Soizbuag nidalossn und hod doatn in zwoata Ehe am 2. August 1695 de Maria Anna Wagner gheirat, Dochda fum Dittmoninga Rodshean und Haundlsmau Simon Wagner. Aus deara Fabindung schdaumd da Ignatz Anton Weiser. Nochdem sei Fota gschdoam is, hod sei Muada a zwoats Moi gheirat und zwoa in Schuster Martin, dea wo a Kaufmau woa. Dea hod 1727 s grefliche Kuenburgische Haus am Moakbloz kauft, wos schbeda ois "Weiser-Haus" bekaunt gwen is und heit d Soizbuaga Schboakassa is. Da Ignatz Weiser söwa hod 1723
Corona is da Naum vu am mexikanischn Bia, des vu Grupo Modelo braud wiad. Des Bia wiad in mea wia 150 Lända vu da Wöid vakauft, is in seina Hoamat s'meistvakaufte Bia vu olle und wiad aa intanazjonal imma eafoigreicha. So wean in Deitschlaund mittlaweile im Joa guad 45.000 Hektolita unta d'Leid brocht. In de USA is s'Corona mib'm Heineken s'meistimpoatiate Bia und wiad duat meistns direkt aus da Floschn drunga, wobei ma a Stickl Limettn im Floschnhois stecka hod. Dea Brauch is oba koa Gaudigspüi sondan hod an bestimmtn Hintagrund: Weu de Floschn aundas wia bei uns duachsichtig san, kinan si duat grauslige Stoffe büidn, de ma mit da Limettn weggaputzt. Aunschliaßnd druckt ma d'Limettn in d'Floschn eini, woduach s'Bia daun an fruchting Gschmock kriagt. In Eiropa findt ma hauptsächli de 0,33-Lita-Flaschl, eigntli gibts s'Corona owa in vüi mea Floschngreßn und ob und zua findt mas aa ois Fasslbia und Dosnbia. Im Gengsotz zum mittleiropäischn Bia is des mexikanische Corona a Maisbia. Außadem san Wossa, Geaschtnmoiz, Reis, Hopfm, Hefn, Papain und Ascorbinsäire drinnan; da Alkokolghoit is 4,6 Volumsprozent.
D'Stod Soizburg is ned nur a Fremdnvakeas- und Festspüistod, a d'Büidung spüid a wichtige Roin. Soizburg is da zentrale Punkt, wo d'wichtign Büidungseirichtungen firs gonze Bundeslond san, owa a a bor, de wos drüwa auße wichtig san. In Soizburg gibts drei Unis, und des sand d'Uni Soizburg, s'Mozarteum und d'Medizinische Privatuni. D'Uni Soizburg (Paris-Lodron-Universität Soizburg) is im Joar 1622 vom Erzbischof Paris Lodron gründt worn. 1810, nochdem Soizburg zu Östareich kumma is, homsas wieda zuagmocht, und eascht 1962 iss neich gründt worn. Heid hods vier Fakuitätn (d'katholisch-theologische, d'rechtswissnschoftliche, d'geistes- und kuiturwissnschoftliche, d'naturwissnschoftliche) mid uma 13.000 Studentn (davo 61 Prozent Frauen; zehn Prozent vo de Studentn san aus Deitschland) und 1.600 wissnschoftliche Mitorwata. Damid is d'Uni Soizburg d'gresste Büidungseirichtung im Bundeslond. D'Uni Mozarteum homs im Joar 1841 ois Musikschui eigricht. 1939 bis 1951 wors scho amoi a Hochschui, seid 1971 iss endgüitig ane, und seid 1998 sogor a Uni. Moa ka dortn vor oim Konzertfächa studiern (Streicha, Bläsa, Zupfinschtrumente, Schlogzeig, Tastnischtrumente, Gsong), owa a pädagogische Fächa, Schauspüi, Bühnenbüid und Regie. Es is ane vo de berühmtestn Musikhochschuin vo Europa. Benonnt iss nochn Mozart Woifal, an den a jeds Joar a Haufn Vaonstoitungen erinnan. D'Paracelsus Medizinische Privatuni gibts seidn Joar 2003. Scho
De Geografie is de Wissnschoft vo da Erdobaflächn, vom Roum und Oat vo da Eadn im ojgemeinen und a vo da Beschoffnheid da Eadn söbsd. Se eafosd, bschreibd und eakläat de Struktuan und de Vuagäng ouf da Eadobaflächn und emfois de Auswiakungen ouffn Menschn und de Hondlungen vo d'Menschn. De Geografie buidt de Bruggn zwischn de oanzelnen Natua- und Sozjoiwissnschofftn. Se enwtickit de Konzepte zua Vaständnis und zua Löösung vo de Probleme zwischn da Wöd und' Menschn. Gegnstond vo da Geografie is de gsommte Geosfäre.
De Östareichisch-Ungarische Monarchie, aa bekannt ois Donaumonarchie und Doppemonarchie, wor a Vuivekastoot in Middl- und Sidosteiropa. Er hot si aus zwoa Stootn zammgsetzt aus de „im Reichsrat vertretenen Kinereich und Länder“, offiziös Cisleithanien (eascht ab 1915 amtlich Östareich gnennt), und de „Lända vo da heilien ungarischen Stephanskron“, oiso Transleithanien. Dazua is 1878 des gmoasam vawoitade Bosnien-Herzegowina kema. De verfassungsrechtlichen Ausgleichsvareinbarunga ham im Sinne vo a Realunion de Gleichberechtigung vo de zwoa (Teil-)Staaten im Verhäitnis zuaeinander gsichert. Gemeinsam war as Staatsoberhaupt, nämle da Kaiser vo Östareich und Apostolische Kine vo Ungarn aus'm Haus Habsburg-Lothringen, d Außnpolitik, as Heer und da Etat fia de gemaensaman Aufgobm. Koa gemeinsams Parlament hat s ned gebm, sondan de zwoa Parlamenta, s estaraechesch und s ungarisch, habm mit Huif vo Delegationen gemeinsam oamoe in Wean und dann wida in Budapest beratn. Üba deselln finanzielln Sachan und üba den Zollvotrag hat ma alle zehn Joar nae bschliaßn müassn. Es hat gemaensame Behördn gebm, de warn „k. u. k.“ (kaisale und keniglich). De raen estaraecheschn warn „k. k.“ (kaesale-keniglich), de ungareschn warn „m. k.“ (ungaresch keniglich). Mit a Flächn vo 676.615 km² und 52,8 Mio. Menschen (1914) war Östareich-Ungarn, flächnmäßig nach Russland, da zwoatgreßte und vo seiner Bevölkerungszahl,
Schneizlreith is a Gmoa im obaboarischn Berchtsgoana Land zwischn Inzell, Reichahoi und Ramsau sowia Unken im estareichischn Bundesland Soizburg. Schneizlreuth is vo da Bevejkerung zwar die kloanste Gmoa im Landkroas, vo da Flächn is owa oane vo de gresstn. Za Schneizlreith ghearn de Ortstei: Weißboch, Unter- und Oberjettenberg, Fronau, Melleck, Ristfeucht, Jochberg und Schneizlreuth sejba. Schneizlreuth liegt mitten in de Berg, de Saalach rinnt durche. Schneizlreith is onakannta Erholungsort und a Tourismusgmoa mit uma 50.000 Übernachtunga im Joar. Seitm 1. Jenna 2002 is Schneizlreith Mitglied von da „Erlebnisregion Berchtsgoana Land“, de mehra Fremdnvakea zuawabringa wui. Nachbargmoana san Reichahoi und Ramsau, im Landkroas Traunstoa no Inzell und an Soizburga Pinzgau de Gmoa Unken. 1285 is zan easchtn Moi a Landgut Schnaezenreut gnennt worn. De easchte urkundle Erwähnung vo Weißbach wor 1349. Boade Ortschoftn worn vo jeher a Tei vo Bayern. De Gmoa Schneizlreith is 1909 aus da Vaeinigung vo de Gmoana Jettenberg und Ristfeucht entstandn. De 1883 grindte Gmoa Weißbach an da Oipnstross (mitm Ortstei Jochberg) und de Gmoa Schneizlreith san am 1. Mai 1978 im Valauf vo da Gmoagebietsreform in Bayern vaeinigt worn. Schneizlreith wor 1590 die easchte Poststation vo Soizburg auf Innsbruck. Da äjteste Nochweis vo oana Schui stammt